CELEX: 32020R0423
Language: sl
Date: 2020-03-19 00:00:00
Title: Izvedbena uredba Komisije (EU) 2020/423 z dne 19. marca 2020 o spremembi Uredbe (ES) št. 1010/2009 glede upravnih ureditev s tretjimi državami v zvezi s potrdili o ulovu za morske ribiške proizvode

20.3.2020   
               
               
                  SL
               
               
                  Uradni list Evropske unije
               
               
                  L 84/15
               
            
         IZVEDBENA UREDBA KOMISIJE (EU) 2020/423
         z dne 19. marca 2020
         o spremembi Uredbe (ES) št. 1010/2009 glede upravnih ureditev s tretjimi državami v zvezi s potrdili o ulovu za morske ribiške proizvode
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (1) ter zlasti člena 20(4) Uredbe,
         ob upoštevanju naslednjega:
         
                     (1)
                  
                  
                     Upravne ureditve s tretjimi državami v zvezi s potrdili o ulovu za ribiške proizvode so navedene v Prilogi IX k Uredbi Komisije (ES) št. 1010/2009 z dne 22. oktobra 2009 o določitvi podrobnih pravil za izvajanje Uredbe (ES) št. 1005/2008 (2). Navedene ureditve vključujejo vzorce potrdil o ulovu, ki so jih potrdili pristojni organi zadevnih tretjih držav.
                  
               
                     (2)
                  
                  
                     Združene države so revidirale vzorec potrdila Združenih držav o ulovu, zlasti glede na novo orodje informacijske tehnologije, imenovano CATCH, ki ga je Komisija razvila za sistem Unije za potrdila o ulovu.
                  
               
                     (3)
                  
                  
                     Prilogo IX k Uredbi (ES) št. 1010/2009 bi bilo zato treba ustrezno spremeniti.
                  
               
                     (4)
                  
                  
                     Ukrepi iz te uredbe so v skladu z mnenjem Odbora za ribištvo in ribogojstvo –
                  
               SPREJELA NASLEDNJO UREDBO:
         
            Člen 1
            Priloga IX k Uredbi (ES) št. 1010/2009 se spremeni, kot je določeno v Prilogi k tej uredbi.
         
         
            Člen 2
            Začetek veljavnosti
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. marca 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 286, 29.10.2008, str. 1.
         
            (2)  Uredba Komisije (ES) št. 1010/2009 z dne 22. oktobra 2009 o določitvi podrobnih pravil za izvajanje Uredbe Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 280, 27.10.2009, str. 5).
      
      
         
            PRILOGA
            V Prilogi IX k Uredbi (ES) št. 1010/2009 se oddelek 2 nadomesti z naslednjim:
            
               „Oddelek 2
               
               
                  ZDRUŽENE DRŽAVE AMERIKE
               
               SISTEM POTRDIL O ULOVU
               V skladu s členom 12(4) Uredbe (ES) št. 1005/2008 se potrdilo o ulovu iz člena 12 in Priloge II k Uredbi (ES) št. 1005/2008 nadomesti – za ribiške proizvode, pridobljene iz ulovov ribiških plovil, ki plujejo pod zastavo Združenih držav Amerike – s potrdilom Združenih držav Amerike o ulovu, ki temelji na sistemu potrdil Združenih držav Amerike o ulovu, tj. sistemu elektronskega poročanja in vodenja evidenc pod nadzorom organov Združenih držav Amerike (opisan v Dodatku 2), ki zagotavlja, da lahko organi izvajajo nadzor na enaki ravni, kot se zahteva v okviru sistema potrdil Evropske unije o ulovu.
               Vzorec potrdila Združenih držav Amerike o ulovu, ki nadomešča potrdilo Evropske unije o ulovu in potrdilo o ponovnem izvozu, je v Dodatku 1. To revidirano potrdilo Združenih držav Amerike o ulovu lahko zajema ribiške proizvode, pridobljene iz ulovov posameznih plovil ali skupin plovil, kot je opisano v Dodatku 2.
               MEDSEBOJNA POMOČ
               Medsebojna pomoč iz člena 51 Uredbe (ES) št. 1005/2008 se vzpostavi za olajšanje izmenjave informacij in upravnega sodelovanja med zadevnimi pristojnimi organi v Združenih državah Amerike in v državah članicah Evropske unije na podlagi podrobnih pravil o medsebojni pomoči iz Uredbe (ES) št. 1010/2009.
               
                  
                     Dodatek 1
                     
                        
                     
                        
                  
               
               
                  
                     Dodatek 2
                     Sistem dokumentacije Združenih držav Amerike o ulovu, kakor je bil revidiran leta 2019, je namenjen izdaji enotnega obrazca potrdila o ulovu za izvozne pošiljke surovih in predelanih ribiških proizvodov iz Združenih držav Amerike v Evropsko unijo (EU).
                     V zvezi s potrdilom Združenih držav Amerike o ulovu se od izvoznikov iz Združeni držav Amerike zahteva, da 1) navedejo eno samo plovilo, odgovorno za nabiranje rib ali ribiških proizvodov, ki sestavljajo zadevno pošiljko, z vsemi ustreznimi informacijami, ki se zahtevajo v potrdilu Združenih držav Amerike o zakonitem ulovu, ali 2) navedejo ime skupine plovil, ki je odgovorna za nabiranje rib ali ribiških proizvodov, ki sestavljajo zadevno pošiljko, z vsemi ustreznimi podatki, ki se zahtevajo v potrdilu Združenih držav Amerike o zakonitem ulovu.
                     Možnost združevanja v skupine se bo uporabljala za ribolov, ki je predmet pomembnega mešanja ulova na morju ali na kopnem (npr. ribištvo, ki vključuje, vendar ni omejeno na ribištvo, pri katerem so začetni ulovi razdeljeni glede na velikost pred nadaljnjo odpremo, npr. ulovi jastogov, ali ribištvo, pri katerem več plovil dostavi ribe na spremljevalna plovila na odprtem morju).
                     Skupine bo upravljal proizvajalec ali predelovalec iz Združenih držav Amerike, ki bo zaprosil za potrdilo in bo predmet revizije. Glede na sedanjo prakso v Združenih državah Amerike bo proizvajalec ali predelovalec iz Združenih držav Amerike odgovoren za hranjenje vseh informacij, ki zadevajo plovila ali seznam plovil, ki so prispevala k pošiljki, in bo te informacije na zahtevo predložil pristojnemu organu vlade Združenih držav Amerike.
                     Kategorija enega samega plovila ali skupine plovil bo omogočila Združenim državam Amerike, da izdajo enotno potrdilo za posamezno pošiljko, hkrati pa imajo dostop do popolnih informacij o plovilih, ki zadevajo posamezno pošiljko.
                     Te informacije bodo dostopne pristojnim organom v državah članicah uvoznicah, če jih bodo zahtevali od pristojnega organa vlade Združenih držav Amerike.
                  
               “